kardosdrur/scandi-wiki huggingface dataset:
Kronprins Frederiks Bro

Kronprins Frederiks Bro er en bro over Roskilde Fjord, som forbinder Frederikssund med Hornsherred. Broen, der blev projekteret af Anker Engelund og indviet den 30. oktober 1935 af kong Christian 10., er en klapbro, som er 151 meter lang med en gennemsejlingsbredde på 30 meter. Det antages ofte, at broen er navngivet efter den senere kong Frederik 9., der var kronprins i 1935, men den tidligere bro blev også kaldt Kronprins Frederiks Bro efter Frederik 8. (konge 1906-1912).

Broen er en vigtig forbindelse fra Vest- til Nordsjælland, og en stærk trafik medfører ofte trafikpropper, især i forbindelse med at broen er åben ved skibspassager. Kronprinsesse Marys Bro syd for Frederikssund, som blev åbnet i 2019, er bygget med henblik på at aflaste Kronprins Frederiks Bro.

Den første bro på stedet blev indviet i 1868, og var en 151 meter lang træbro på pontoner. I en kort periode fra 1928 til 1936 havde Midtsjællandske Jernbane en 300 meter lang bro over fjorden, lidt syd for for Kronprins Frederiks Bro. Man kan stadig se rester af den, og en del af blev fragtet til Aalborg, hvor den er en del af Jernbanebroen over Limfjorden.

 Længde: 151 meter 
 Bredde: 12,1 meter 
 Gennemsejlingshøjde: 3,5 meter, kan åbnes
 Gennemsejlingsbredde: 30 meter 
 Byggeperiode: 1934 – 1935 
 Indvielsesdato: 30. oktober 1935 
 Bilspor: 2
 Togspor: ingen
 Cykelstier: 2
 Fortove: 2
 Pris 950.000 kr (1935)

Galleri

Eksterne henvisninger 
 Kronprins Frederiks Bro's egen uofficielle hjemmeside 
 Offentlig-Privat Partnerskabsmodel
 Vejdirektoratet – En ny fjordforbindelse

Fodnoter

Noter 

Vejbroer i Danmark
Bygninger, konstruktioner og anlæg i Frederikssund
Klapbroer
Etableret i 1935
Transport i Frederikssund
Roskilde Fjord
Carvon

Carvon er en organisk kemisk forbindelse, som tilhører gruppen af terpenoider. Carvon findes i mange æteriske olier, blandt andet i store mængder i olier fra kommen og dild.

Stereoisomeri og duft 
Carvon findes i to spejlbilledstrukturer eller enantiomerer: S-(+)-carvon, der dufter af kommen, og R-(–)-carvon, som dufter af spearmint. Ikke alle enantiomerer har dog så forskellige dufte.

Forekomst 
S-(+)-Carvon udgør hovedbestanddelen (50-70 %) af olien fra kommenfrø (Carum carvi),. Der er næsten lige så stor forekomst (40-60 %) af carvon i dildfrøolie (from Anethum graveolens) og i olie fra mandarinskræl. Mere end 51 % af olien i grøn mynte (Mentha Spicata) er R-(–)-Carvon. Nogle olier indeholder begge enantiomerer. Mange olier indeholder lavere koncentrationer af carvonerne.

Historie 
Kommen blev brugt til medicinske formål af de gamle romere, men carvon blev sandsynligvis først isoleret som en ren forbindelse i 1849 af Franz Varrentrapp. Oprindeligt blev det kaldt carvol. Det blev identificeret som en keton som mindede om limonen, og strukturen blev opklaret af Jegor Jegorowitsch Wagner i 1894.

Fremstilling 
S-(+)-Carvon i næsten helt ren form kan får ved fraktionel destillation af olie fra kommenfrø. R-(–)-carvon fremstilles fra de olier det findes i ved first at danne additionsforbindelse med hydrogensulfid, ødelæggelse af denne forbindelse med kaliumhydroxid i ethanol og destillere produktet i ved dampdestillation. Det kan fremstilles syntetisk fra limonennitrosoklorid der kan omdannes til l-carvoxime, som under kogning med fortyndet svovlsyre resulterer i l-carvon.

Biosyntesen af carvon sker ved oxidation af limonen.

Anvendelse 
Begge carvoner bruges i fødevare- og aromaindustrien.  R-(-)-Carvon bruges også til luftfriskende produkter, og, som mange essentielle olier, benyttes olier der indeholder carvon i aromaterapi og alternativ medicin. Carvon benyttes i mange fødevarer og søde sager. Spearmintsmagen i tyggegummi og tandpasta stammer fra l-carvon. Indenfor landbruget benyttes d-carvon til at forhindre for tidlig spiring af kartofler under opbevaring.

Kilder 

Monoterpener
Ketoner
Alkener
Udvisning (sport)

En spiller kan blive idømt en udvisning, hvis han/hun forbryder sig væsentligt mod spillets regler. Der er forskellige regler i de forskellige sportsgrene. Her følger reglerne for nogle enkelte sportsgrene:

Fodbold
I fodbold er en udvisning det samme som et rødt kort.

Håndbold
Når en spiller får en udvisning, er han/hun udvist i to minutter. Når de to minutter er gået, må spilleren gå ind på banen igen, medmindre det var spillerens tredje 2-minuttersudvisning i samme kamp. Tredje gang en spiller tildeles en 2-minuttersudvisning, veksles den nemlig til et rødt kort. Når spilleren får et rødt kort, skal han/hun forlade banen og gå enten i omklædningsrummet eller op på tilskuerpladserne. Dette kaldes en diskvalifikation. Dommertegnet for en udvisning er et "omvendt V-tegn" (se billedet), hvor forsiden af fingrene vendes mod spilleren.

Når en spiller er udvist, skal han/hun sidde på udskiftningsbænken

Ishockey

I ishockey kan en spiller idømmes 2, 5 eller 10 minutters udvisning alt efter forseelsens karakter.

Håndboldregler
Fodboldregler
Ishockey
Irredentisme

Irredentisme er enhver politisk bevægelse, der kræver overførsel af et andet lands territorium til det land, hvor den irredentistiske bevægelse har hjemme oftest baseret på et tidligere eller på anden måde historisk tilhørsforhold.

Irredentisme i Italien 
I Italien var tidligere en irredentistisk bevægelse, som ville samle alle områder med italiensktalende befolkning i en fælles italiensk stat. Ordet kommer af det italienske begreb terre irredente (ufrie områder), hvormed hentydes til situationen for de italiensktalende befolkninger i andre lande. Begrebet er efterfølgende også brugt om lignende bevægelser i andre lande.

Den italienske irredentisme begyndte omkring 1870'erne. På dette tidspunkt var den først og fremmest rettet mod Østrig-Ungarn, som omfattede flere italiensksprogede områder (Tyrol og Kystlandet), ligesom der også blev gjort krav på områder i Schweiz (Ticino og Graubünden).

Den mulighed Italien håbede på viste sig med 1. verdenskrig. Italien havde indgået en hemmelig aftale med England og Frankrig om at få opfyldt sine territorielle krav som modydelse for at deltage i krigen. Dermed opsagde Italien tripelalliancen, som det havde indgået med Tyskland og Østrig-Ungarn, og erklærede samtidig Østrig-Ungarn krig. Selvom det lykkedes Østrig-Ungarn at forsvare sin sydlige grænse, så holdt sejrsmagterne ord, og Italien blev i Saint-Germain-traktaten belønnet med store dele af Tyrol samt Görz, Trieste og Istrien.

Italien fremførte overfor England og Frankrig, at den italienske sproggrænse fulgte Alpernes vandskel, hvorved Italien fik tildelt områder, som aldrig havde været italiensktalende, specielt det tysk- og ladintalende Sydtyrol. Det hører med til irredentismens historie, at disse områder blev udsat for italieniseringsforsøg af de italienske myndigheder, både under fascisterne og efter 2. verdenskrig helt frem til 1970'erne.

Schweiz blev forskånet for irredentismen men følte længe sin statslige integritet truet. Irredentismen var den direkte anledning til, at Schweiz anerkendte rætoromansk som sit fjerde officielle sprog. Italien havde nemlig defineret rætoromansk som en italiensk dialekt for dermed at retfærdiggøre et territorialt krav på kantonen Graubünden.

Italiens historie
Politiske bevægelser
2 euro

2 euro-mønten er den euromønt der har den højeste værdi. I modsætning til de andre euromønter må hvert land i eurozonen gerne præge en 2 euromønt som erindringsmønt pr. år. Mønterne har desuden forskellige randindskrifter. På erindringsmønterne er det altså kun fællessiden, som ikke må ændres.
Mønten har en diameter på 25,75 mm, er 2,20 mm tyk og vejer 8,5 gram. Møntens inderste del består af nikkelmessing og dens yderste del består af kobbernikkel.

Fællessiderne

De nationale sider 
En ny regel kræver at der skrives landets navn eller forkortelsen af navnet på alle euromønterne, derfor ændres nogle nationale sider efterhånden. Finland og Belgien har allerede ændret deres nationale sider.

Noter 
† Da Frankrig groft sagt er heksagonalt,  bruges tit om Frankrig.

Erindringsmønter

2004

2005

2006

2007

Romtraktaten 2007 
For at markere 50-året for underskrivelsen af romtraktaten udgav alle eurolandene i EU en fælles jubilæumsmønt. Hvert land skulle skrive deres eget lands navn, "Europa" og "Romtraktaten" på deres officiel(le) sprog eller et sprog de selv valgte f.eks. latin for Belgiens vedkommende.

2008

2009

Fremtidige nationale 2 euromønter 
Disse lande har endnu ikke opfyldt kriterierne for at indføre euroen endnu, men de har allerede besluttet, hvordan deres euromønter kommer til at se ud.

Eksterne henvisninger 

Den europæiske centralbank 2 euromønter 
Den europæiske centralbank 2 euro erindringsmønter 

Euromønter
Smog

Smog er en luftforureningsform, som dannes under inversion, fordi luftforureningen forhindres i at spredes og fortyndes. Ordet er et portmanteau af de engelske ord smoke (røg) og fog (tåge).

Ordet smog blev første gang brugt af dr. Henry Antoine Des Vœux i forbindelse med en helsekongres i 1905. Klassisk smog er resultatet af store mængder kul, der forbrændes i et område, og skyldes en blanding af røg og svovldioxid. Da kun store mængder kulforbrænding skaber smog, ses fænomenet oftest i storbyer. Smog er især et stort problem i Kina.

Fotokemisk smog 
I 1950'erne blev en ny type smog, kendt som fotokemisk smog eller fotosmog, beskrevet. Denne type smog opstår når sollys rammer bestemte partikler i luften og danner nogle andre kemikalier, der kan være meget farlige. Fotokemisk smog kan blandt andet være årsag til astmatiske lidelser, og udgør derfor en stigende sundhedsmæssig byrde.

Great smog of London 

Den lagde sig fredag 5. december 1952 og blev liggende til tirsdag 9. december. 12.000 mennesker døde af den giftige tåge, der lugtede stramt af rådne æg: 4.000 omkom i løbet af de værste dage, og yderligere 8.000 i de tre følgende måneder. Dertil blev omkring 150.000 syge eller skadet, og tusindvis af dyr omkom.  Man kunne knapt se sine egne fødder i det giftige mørke.  Trafikken var derfor lammet i fem dage, bortset fra undergrundsbanen.  Hændelsen fik britiske myndigheder til at reagere, og i 1956 vedtog parlamentet The Clean Air Act.

Great smog of Delhi 
I november 2017 var luftforureningen i New Delhi 75 gange højere end det, WHO regner som trygt. Et døgn i Delhi skal have tilsvaret et døgn med 50 inhalerede cigaretter.  Bønderne i Punjab og Haryana havde antændt markerne (svedjebrug), og soden blæste mod slettelandet og New Delhi, hvor den blandede sig med bilernes udstødningsgas, fabrikrøg og røg fra affald, folk brændte som opvarmning. Kulden lagde et låg over byens luft. Skolerne lukkede; 24 biler stødte sammen i kæde på motorvejen pga. smogen, og United Airlines havde indstillet alle afgange. I 2015 døde 2,1 millioner indere som følge af luftforurening.

Noter

Se også 
 Atmosfærisk støv

Luftforurening
Nydannelser
Forbrænding
Deutsche Arbeiterpartei

Det tyske Arbejderparti (Deutsche Arbeiterpartei – DAP) var forløberpartiet for Det nationalsocialistiske tyske Arbejderparti (NSDAP) og blev stiftet af Anton Drexler og Karl Harrer den 5. januar 1919 i München. Impulsen til stiftelsen fik Drexler fra sin mentor dr. Paul Tafel, ledende funktionær for Det altyske Forbund, bestyrelsesmedlem for MAN AG (Maschinenfabrik Augsburg-Nürnberg) og bestyrelsesmedlem i Det bayerske Industrialistforbund. Karl Harrer fik til opgave at grundlægge Thuleselskabet – Et tidligt medlem var samfundsideologen Gottfried Feder. 

Navneændringen fra DAP til NSDAP fandt sted den 24. februar 1920 i Münchens Hofbräuhaus.

Det tyske Arbejderpartis medlemmer begyndte med nummer 500 for at give indtryk af en større tilhængerskare, end det faktisk havde. Adolf Hitler, partiets propagandaleder og senere formand, havde medlemsnummer 555.

Adolf Hitler var sendt til DAP af sin foresatte Karl Mayr, chefen for informationsafdelingen for Rigsværnegruppekommando 4 i München for at gøre DAP til et nationalt arbejderparti med en bredere appel i befolkningen. 

I september 1920 skrev Mayr i et brev til Wolfgang Kapp: 

"Det nationale arbejderparti skal være basis for den stærke stødtrop, som vi håber på. Dets program er rigtig nok fremdeles noget ubehjælpsomt og måske også mangelfuldt. Vi vil fuldstændiggøre det. Men det er sikkert, at vi under denne fane allerede har vundet ret mange tilhængere. Siden juli i fjor har jeg, så vidt det er mig muligt, arbejdet på at få styrket bevægelsen. […] Jeg har fået stablet nogle meget dygtige unge mennesker på benene. En herr Hitler er f.eks. blevet en betydende kraft, en folketaler af første rang.»

Hitler var med til at udforme DAPs partiprogram, og det indeholdt bl.a. elementer som afvisning af Versaillestraktaten, sammenslutning med Østrig og fratagelse af jødernes statsborgerskab begrundet i racemæssige kriterier. Der var også en række klassisk socialistiske programpunkter.

Eksterne henvisninger 

 Artikel på Det tyske historiske museums sider

Etableret i 1919
Ophørt i 1920
Weimarrepublikken
Tidligere politiske partier i Tyskland
Nazistiske partier
Dagbladet Ringkøbing-Skjern

Dagbladet Ringkøbing-Skjern er en dansk avis, der blev grundlagt som Ringkjøbing Amts Dagblad i 1880.

Avisen blev grundlagt som organ for Venstre og var oprindeligt en aflægger af Kolding Folkeblad. I 1899 blev avisen selvstændig. I begyndelsen af det 20. århundrede voksede oplaget hurtigt, og avisen blev hurtigt størst både i byen og på landet. Den sidste konkurrent i området gik ind i 1927, men i løbet af 1940'erne blev konkurrenten fra naboaviserne hårdere; særligt Vestkysten i Esbjerg pressede på.

Oprindeligt var Dagbladet Skjern-Tarm en aflægger af Ringkjøbing Amts Dagblad. Begge aviser var en del af De Bergske Blade. I dag er aviserne slået sammen og udgives af Jysk Fynske Medier.

Eksterne henvisninger
 Dagbladet Ringkøbing-Skjerns hjemmeside
 Digitaliserede udgaver af Dagbladet Ringkøbing-Skjern i Mediestream
 Læs om Dagbladet Ringkøbing-Skjern i opslagsværket "De Danske Aviser"

Aviser fra Jylland
Ringkøbing
Midtjyske Medier
Det østrig-ungarske kompromis

Det østrig-ungarske kompromis (tysk: Ausgleich, ungarsk: kiegyezés) er en aftale, der blev indgået i februar 1867 mellem Østrig og Ungarn som grundlag for dobbeltmonarkiet Østrig-Ungarn. Den blev underskrevet af Franz Joseph 1. af Østrig og en delegation fra Ungarn under ledelse af Ferenc Deák.

Kompromiset opstod i kølvandet på Østrigs nederlag i den preussisk-østrigske krig i 1866, hvor Østrig var tvunget til at løse problemerne med de mange nationaliteter i det østrigske kejserrige for at genoprette den indre ro i landet.

De tysktalende og ungarerne blev de to store befolkningsgrupper, som hver styrede deres halvdele af dobbeltmonarkiet, kun forenet gennem den fælles kejser-konge og de fælles udenrigs- og krigsministerier. Hvert af landene havde egen statsminister og parlament.

Østrig-Ungarn
Østrigs historie
Ungarns historie
Allindelille Skole

Allindelille Skole eller Allindelille Friskole er en friskole, uafhængig af politik og religion, oprettet 2012. Skolen var tidligere en kommunal folkeskole oprettet i 1908. Skolen er beliggende lidt uden for landsbyen Allindelille i Ringsted Kommune på Midtsjælland. Fysisk består skolen af hovedbygningen med gymnastiksal, kontor, skolekøkken m.m. samt bygningerne Landlyst og Nordlyst. Skolen har fra skoleåret 2015/16 klassetrin fra 0. til 9. klasse. I tilslutning til skolen ligger endvidere Allindelille IF's klubhus. 

I 2012 valgte Ringsted kommune at lukke folkeskolen, trods store protester. August 2012 opstod Allindelille Friskole på privat initiativ. Allindelille Friskole har i skoleåret 2012/13 ca. 70 elever fordelt på 6 klasser, skolen udvider i 2013 med overbygning. Det vil herefter være muligt at tage 7.+ 8. + 9. klasse. Der arbejdes med klassestørrelser op til 20 elever. Motion, ude liv og musik er omdrejningspunktet for den dannelse og uddannelse, som foregår på skolen i trygge og gode rammer.

Bygninger, konstruktioner og anlæg i Ringsted Kommune
Folkeskoler i Ringsted Kommune
Allindelille IF

Allindelille IF er en idrætsforening hjemmehørende på Midtsjælland i den nordlige del af Ringsted Kommune. Klubben er grundlagt i 1927 som Idrætsforeningen Frem Haraldsted, men skiftede i 2003 navn til det nuværende. Dette skyldes, at klubben et par år forinden havde flyttet aktiviteterne til Allindelille Skole fra en lokalitet et par kilometer derfra. Af sportsgrene tilbyder klubben blandt andet fodbold, badminton, volleyball og gymnastik.

Eksterne henvisninger
Allindelille IF's officielle hjemmeside

Idrætsforeninger i Danmark
Ringsted Kommune
Harmagedon

Harmagedon, også Harmageddon, Armageddon, Armagedon (hebr.: Megiddos bjerg) er ifølge Johannes' Åbenbaring det sted, hvor det sidste eskatologiske slag mellem mellem Gud og Satan skal finde sted. ”Harmagedon” bruges også billedligt om verdens ende umiddelbart før dommens dag.

I Johannes' Åbenbaring, kap. 16,12-16 står der:

”Den sjette engel hældte sin skål ud over den store flod Eufrat, og den udtørredes for vand, så der blev banet en vej for kongerne fra solens opgang. Og jeg så, at der ud af munden på dragen og ud af munden på dyret og ud af munden på den falske profet kom tre urene ånder, der så ud som frøer. For de er dæmonånder, og de gør tegn. De går ud til kongerne i hele verden for at samle dem til krigen på Gud den Almægtiges store dag. –  ’Se, jeg kommer som en tyv. Salig er den, der våger og vogter over sine klæder, så han ikke skal gå nøgen, og man skal se hans skam.’ – Og han samlede dem på det sted, der på hebraisk hedder Harmagedon.” 

Man har ikke kunnet bestemme, hvilket bjerg der her tales om. Bakken Tel Megiddo, Karmel og Jerusalem har været foreslået som muligheder. 

Det er interessant, at byen Megiddo på det tidspunkt, hvor Johannes skrev sin åbenbaring, var besat af romerne under kejser Nero (en fjende af de kristne). Det giver derfor god mening, at Johannes har valgt, at slaget mellem godt og ondt skal finde sted i netop dette område, der var fyldt med fjender.

”Harmagedon” er et vigtigt begreb i trossamfundene Jehovas Vidner (i betydningen "Guds retfærdige krig mod hans fjender") og Syvende Dags Adventistkirken (i betydningen "verdens ende").

Se også 
 Apokalyptik
 Eskatologi

Litteratur 
 Per Bilde: En religion bliver til. En undersøgelse af kristendommens forudsætninger og tilblivelse indtil år 110. Anis 2001. 
 Gyldendals religionsleksikon. Nordisk Forlag 1998. 
 Benedikt Otzen: Den antikke jødedom. Gad 1984.

Eksterne henvisninger 
 Megiddo 

Kristen eskatologi
Johannes' Åbenbaring
Bibelske steder
Bibelske temaer
Profeti
Kristen eskatologi
Johannes' Åbenbaring
Bibelske steder
Bibelske temaer
Profeti
Monkey Island

Monkey Island er en serie af i alt fem computer adventurespil, som indtil videre er udkommet fra år 1990 til 2009. Serien er senest udgivet af Telltale Games i form af en serie af fem episodiske spil.

Spillene er oprindeligt lavet af LucasArts Games, og omhandler alle pirat-antihelten Guybrush Threepwood.

Spil i serien 
 The Secret of Monkey Island (1990)
 Monkey Island 2: LeChuck's Revenge (1991)
 The Curse of Monkey Island (1997)
 Escape from Monkey Island (2000)
 Tales of Monkey Island (2009)

Eksterne henvisninger
Pirates of the Burning Sea

Pirates of the Burning Sea (PotBS) er et MMORPG-spil udgivet den 22. januar 2008, som foregår i Caribien i år 1720.

Referencer 

Computerspil fra 2008
MMORPG
Windows-spil
Den Offentlige Sygesikring

Den Offentlige Sygesikring dækker alle borgere i Danmark.

I Danmark er alle borgere dækket af den offentlige sygesikring via det gule sygesikringskort, og man har dermed ret til gratis læge- og hospitalshjælp. Sygesikringskortet gælder i Danmark og i forbindelse med ferie- og studierejser i Europa i op til én måned. Sygesikringen dækker ikke længere hjemtransport i tilfælde af opstået sygdom i opholdslandet.

Se også 
 Sygesikringskort

Sundhed i Danmark
Sundhedspolitik
Colourstrings

Colourstrings er et pædagogisk system for strygerbegyndere, som tager sit udgangspunkt i den ungarske komponist, pædagog, og musikforsker Zoltán Kodálys metodik for sang og kor.
Systemet er udviklet for strygere af to ungarske brødre Géza og Csaba Szilvay omkring 1980.
 
Systemet bærer navnet Colourstrings fordi toner der spilles på en bestemt af strygeinstrumentets strenge, er tegnet med noder i en bestemt farve. Farverne gul, blå, orange, grøn og rød refererer til toner på henholdsvis e, a, d, g og c streng. 
Det hævdes at disse korrelationer mellem farverne og tonerne e, a, d, g, og c er hentet fra Wolfgang von Goethes teoretiske filosofi. 

Zoltán Kodalys sang og kormetodik handler i vid udstrækning om hvordan man udvikler "Det indre øre" – det, at man kan forestille sig hvorledes en tone klinger uden at den nødvendigvis synges, eller spilles.

For dette formål anvendte Kodaly solmisation – at synge på solfa – Do Re Mi Fa So La Ti Do – i forhold til en given grundtone, såkaldt relativ solmisation, samt noder og håndtegn for de forskellige trin i skalaen.
En dirigent kan med anvendelse af solfahåndtegn således både dirigere tonehøjde, som trin i en given skala, og puls og rytme, som i almindelig direktion.

I Danmark har systemet fra omkring 1990 især været båret af de første der uddannede sig i,og studerede systemet, især violinisterne Mette Storgård-Jensen, som var leder ved opstarten af et skoleprojekt i Holstebro på basis af konceptet og Henrik Tom-Petersen, der har videreudviklet materialet, som et integreret sammenspilsmateriale, baseret på danske sange og sangleje for, stryger begyndere, samt skrevet en del artikler om systemet. Fra Denne findes cello, violin og viola (bratsch)skoler, samt en omfattende samling sammenspilsmaterialer for begynderstrygeorkester. Væsentlig for undervisningsmaterialets videreudvikling har cellisten - Rumænsk fødte Maria Minculescu ydet et væsentligt bigdrag. Maria Minculescu er tilknyttet som lærer i strygerpædagogik på Det Kongelige Danske Musikkonservatorium i København (Royal Academy of Music, Copenhagen).

Referencer 

Pædagogik
Musikuddannelse
RadioNyhederne

RadioNyhederne var en nyhedsudsendelse med nationalt og internationalt stof, der samsendtes på en række kommercielle lokalradioer. RadioNyhederne blev produceret af Radionet A/S, et datterselskab i Nordjyske-koncernen.

RadioNyhederne startede sine udsendelser i 2000 og brød dermed DR Radios monopol på landsdækkende nyheder. Udsendelserne, der var korte nyhedsopdateringer, sendtes hver time det meste af døgnet. Redaktionen havde til huse i Studiestræde i København og på Christiansborg. Redaktionen beskæftigede ved nedlukningen ti medarbejdere.

Blandt de stationer, der sendte RadioNyhederne var Hit FM-stationerne i Jylland, Radio Silkeborg, Radio Sydhavsøerne og Radio 3. RadioNyhederne blev 1. marts 2009, som led i en sparerunde i Nordjyske Medier, lukket ned som landsdækkende nyhedsprogram, men fortsatte som nyhedsprogram på ANR og Radio Aura.

Kilder
Marked for radionyheder i opbrud, Business.dk, 23. januar 2008

NORDJYSKE lukker redaktion i København, 21. januar 2009 

Radioprogrammer fra Danmark
Nordjyske Medier